প্রেস বিজ্ঞপ্তি ॥ প্রত্যয় উন্নয়ন সংস্থার আয়োজনে, মানুষের জন্য ফাউন্ডেশন ও জাতীয় আইনগত সহায়তা প্রদান সংস্থার সহযোগিতায় হবিগঞ্জ জেলার মাধবপুর উপজেলা লিগ্যাল এইড কমিটির সম্মানিত সদস্যদের নিয়ে আলোচনা ও মতবিনিময় সভা অনুষ্ঠিত হয় উপজেলা চেয়ারম্যান সম্মেলন কক্ষে। হবিগঞ্জ জেলার কমিউনিটি ফ্যাসিলেটর মো. মঈন উদ্দিন স্বাগত বক্তব্যে বলেন, মাধবপুর উপজেলা লিগ্যাল এইড কমিটি, একটি নতুন কমিটি। এই কমিটির কার্যক্রম আগামী দিনে গণমূখী ও ফলপ্রসু ভূমিকা পালন করবে। যার মাধ্যমে উপজেলার অসহায়, দরিদ্র মানুষ তার আইনগত অধিকার আদায় করতে সক্ষম হবে। উপজেলা লিগ্যাল এইড কমিটিতে যে সকল ব্যক্তিবর্গের দ্বারা গঠিত সে সকল ব্যক্তিবর্গ সমাজে স্ব-স্ব অবস্থানে প্রতিষ্ঠিত। উনাদের ইচ্ছায় ও প্রচেষ্ঠায় উপজেলা লিগ্যাল এইড কমিটি সফলভাবে কাজ করবে বলে আমি আশা করি। ...